**Приложение 1**

**ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

1. Предмет на договора: Извънгаранционно техническо обслужване на намиращи се в експлоатация климатични системи и агрегати.
2. **Подробни технически спецификации и изисквания:** 
   1. Изпълнителят ще обслужва намиращи се в експлоатация климатични системи и агрегати, подробно описани в „Списък с климатици“, и при следните условия и извършвайки следните дейности:
      1. Предаване и приемане на доставки/услуги и отчитане на извършената работа – посредством приемо-предавателен протокол, образец на изпълнителя.
      2. Информация за климатични системи и агрегати, собственост на „Софийска вода“ АД и предмет на настоящия договор в Приложение 1.
      3. При добавянето на нови климатични системи и агрегати към настоящия договор, те се описват в допълнителен анекс.
   2. **Срок на изпълнение** - сроковете за изпълнение и реакция са посочени в т. 3.4 и т. 3.5. от **Изисквания към изпълнението на договора**;
   3. **Място на изпълнение** - обекти на „Софийска вода“ АД, на територията на Столична община.
3. **Изисквания към изпълнението на договора:**
   1. **Извънгаранционно техническо обслужване на намиращи се в експлоатация климатични системи и агрегати, включва:**
      1. Профилактичен преглед – веднъж на три месеца
      2. Почистване на въздушни филтри – веднъж на три месеца
      3. Проверка на ел. захранването – веднъж на три месеца
      4. Измиване на кондензаторите при смяна на сезона /лято-зима/
      5. Проверка на температурните сензори – веднъж на три месеца.
      6. Констатация на възникнали повреди – веднъж на три месеца
   2. **Монтаж на климатични системи, когато това е необходимо.**
   3. **Демонтаж на климатични системи, когато това е необходимо.**
   4. **Ремонтни дейности на климатични системи и агрегати на „Софийска вода” АД,** в случай на необходимост. Срок за извършване на ремонтни дейности: до 48 (четиридесет и осем) часа след писменото възлагане по електронна поща от страна на Възложителя.
   5. В случай на аварийни ситуации на климатични системи и агрегати - предмет на Договора, времето за реакцията на Изпълнителя от информирането му по електронна поща от страна на контролиращия служител от страна на Възложителя, до пристигането му на посоченото място, не следва да превишава 8 (осем) часа. Под реакция се разбира, времето за пристигане на Изпълнителя до обекта и установяване на причините за аварията.
   6. При констатиране на повреди и дефекти по системите, предмет на договора, установени по време на проверките или техническото обслужване, които изискват подмяна на части или ремонт се прилагат следните изисквания:
      1. Изпълнителят описва в констативен протокол повредата и необходимите дейности за отстраняването им. Изготвя калкулация с посочени единични цени и срокове за отстраняване, като я представя на контролиращия служител по договора от страна на Възложителя.
      2. Контролиращият служител от страна на Възложителя в зависимост от вида на дефекта и стойността на подмяната на частите или ремонта и сроковете, в които те следва да бъдат извършени, ги одобрява, след което информира писмено Изпълнителя за съгласието си за започване на работата.
      3. Възложителят заплаща допълнително **само** стойността на вложените в ремонта части, след предоставяне на съответните финансови документи, удостоверяващи доставната цена, за която Изпълнителя ги придобива. Изпълнителят следва да влага само оригинални резервни части съобразени с инструкциите за експлоатация на производителя.
      4. Предоставянето на калкулацията по т. 3.6.1 не задължава Възложителя да закупи необходимите резервни части, консумативи и др. от Изпълнителя.
   7. Възложителят запазва правото си да закупи тези части, консумативи и др. от трета страна и да ги предостави на Изпълнителя за изпълнение на необходимите сервизни дейности.
   8. 3а обезпечаване на абонаментната поддръжка на климатични системи и агрегати, Изпълнителят предоставя на Контролиращия служител на Възложителя, график за посещенията, съобразно които ще бъдат изпълнявани необходимите дейностите.
   9. При посещение на обекта, Изпълнителят съставя протокол за извършените дейности. Същият следва да бъде подписан от представители на двете страни и да съдържа:

- имената на специалистите, извършили обслужването;

- типа на извършената работа (профилактика, техническо обслужване, ремонт и т.н.);

- причината за повредата;

- брой сервизни часове;

- ден, час и място на извършената работа;

- вложени резервни части и материали;

- имена на представител на Възложителя, приел работата.

* 1. Списъкът с обекти на „Софийска вода” АД може да бъде променян като се добавят, премахват и/или променят обекти и адреси - в зависимост от нуждите на Възложителя, чрез подписване на отделен анекс.
  2. Поддържането и обслужването на климатични системи и агрегати следва да се извършва в съответствие с инструкциите за експлоатация на производителя и при спазване на изискванията на съответните стандарти.
  3. Изпълнителят се задължава веднъж на три месеца да извършва профилактика и да докладва на Възложителя, както и да информира Възложителя предварително за необходимото време за регулярна поддръжка/поправка на климатичните системи, ако е необходимо.
  4. При липса на забележки по протокола по т. 3.9. от страна на контролиращия служител по отношение на изпълнението, двете страни (Възложител и Изпълнител) го подписват без възражения.
  5. При наличие на забележки от страна на контролиращия служител на Възложителя по отношение на извършените дейности по т. 2 Подробни технически спецификации и изисквания, забележките се посочват в констативния протокол и контролиращият служител поставя срок за отстраняването им от и за сметка на Изпълнителя.
  6. Изпълнителят се задължава да спазва всички изисквания за безопасност и здраве при работа (БЗР), предвидени в българското законодателство и в споразумението за съвместно осигуряване на здравословни и безопасни условия на труд, приложение към Договора.
  7. Изпълнителят се задължава да спазва всички изисквания за опазване на околната среда, предвидени в българското законодателство и в споразумението за съвместно осигуряване и изпълнение на нормативните изисквания по опазване на околна среда при извършване на дейност от контрактори на територията на обектите в експлоатация и/или временно спрени от експлоатация на “Софийска вода” АД и при доставка на стоки и услуги съгласно чл.9 от ЗООС, приложение към Договора.
  8. Изпълнителят се задължава преди започване на дейностите, предмет на договора, да предостави на Възложителя:
     1. Документ за правоспособност, съгласно чл.17 б, ал.2 от Закона за чистотата на атмосферния въздух (Обн., ДВ, бр. 45 от 28.05.1996 г., посл. изм. ДВ, бр. 102 от 21.12.2012 г.);
     2. Документ за правоспособност на служителите, съгласно чл.17б, ал.1 от Закона за чистотата на атмосферния въздух (Обн., ДВ, бр. 45 от 28.05.1996 г., посл. изм. ДВ, бр. 102 от 21.12.2012 г.), които ще извършват абонаментно техническо обслужване на намиращи се в експлоатация климатични системи и агрегати.

1. **Гаранционни срокове:**

Гаранционният срок на вложените резервни части не може да бъде по-кратък от дадения от про­изводителя им. Гаранционният срок не може да бъде по-кратък от 1 (една) година от датата на приемо-предавателния протокол – отнасяща се за вложените резервни части и изпълнените ремонти. В случай, че подменена от Изпълнителя резервна част дефектира поради производствен дефект в рамките на гаранционния ѝ срок, Изпълнителят се задължава в срок от 10 (десет) работни дни от писменото уведомяване от страна на възложителя, за своя сметка да ремонтира съответния уред и да подмени дефектиралата резервна част, както и да отстрани всякакви повреди в уреда, настъпили в резултат на дефектирането на резервната част. За подменените нови части започва да тече нов гаранционен срок от датата на монтажа. Това условие е валидно само в случай, че дефектите не са резултат от лоша експлоатация и поддръжка от страна на Възложителя или форсмажорни причини. Описаната по-горе гаранционна поддръжка важи за срока на гаранцията и не е обвързана със срока на договора.